proxectonos/corpus_dominio_legal_administrativo_tmp huggingface dataset:
RESOLUCIÓN do 7 de agosto de 2017 pola que se amplía o prazo de presentación da documentación xustificativa establecido na Resolución do 29 de decembro de 2016 pola que se establecen as bases reguladoras para a concesión, en réxime de concorrencia competitiva, de subvencións a entidades locais para o fomento da accesibilidade e sinalización dos recursos turísticos no medio rural, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se anuncia a convocatoria para o ano 2017 (TU501A).
Axencia Turismo de Galicia — III. Outras disposicións — 11/08/2017

O día 20 de xaneiro de 2017 publicouse no
Diario Oficial de Galicia
a Resolución do 29 de decembro de 2016 pola que se establecen as bases reguladoras para a concesión, en réxime de concorrencia competitiva, de subvencións a entidades locais para o fomento da accesibilidade e sinalización dos recursos turísticos no medio rural, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se anuncia a convocatoria para o ano 2017 (TU501A).
No artigo 19.1 das bases establécese que os concellos beneficiarios terán ata o 1 de outubro de 2017 para presentar a documentación xustificativa da subvención. Tendo en conta a data de resolución das devanditas axudas, motivada polo longo proceso de avaliación e resolución, xunto á complexidade da execución dos proxectos, co fin de facer viables os procesos de execución e xustificación dos investimentos por parte das entidades beneficiarias, sen que con iso se cause prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único.
Ampliación do prazo de execución e xustificación
Amplíase ata o día 31 de outubro de 2017 (incluído) o prazo para a execución e xustificación dos investimentos que foron obxecto de subvención ao abeiro da Resolución do 29 de decembro de 2016 pola que se establecen as bases reguladoras para a concesión, en réxime de concorrencia competitiva, de subvencións a entidades locais para o fomento da accesibilidade e sinalización dos recursos turísticos no medio rural, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se anuncia a convocatoria para o ano 2017 (TU501A).
Disposición derradeira única.
Entrada en vigor
A presente resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 7 de agosto de 2017
ORDE do 2 de agosto de 2017 pola que se conceden axudas para financiar actividades das confederacións e federacións de nais e pais de alumnos e das asociacións de nais e pais de alumnos de centros de educación especial para o ano 2017.
Consellería de Cultura, Educación e Ordenación Universitaria — III. Outras disposicións — 11/08/2017

Mediante a Orde do 3 de abril de 2017 (DOG do 19 de abril), a Consellería de Cultura, Educación e Ordenación Universitaria convocou axudas para financiar actividades das confederacións e federacións de nais e pais de alumnos e das asociacións de nais e pais de alumnos de centros de educación especial para o ano 2017.
Reunida a comisión prevista no artigo 11 da citada orde, de acordo coa proposta formulada por ela e de conformidade co artigo 12 da orde de referencia,
Primeiro. Concederlles as axudas, nas contías que se sinalan, ás confederacións, federacións de nais e pais de alumnos e ás asociacións de nais e pais de alumnos de centros de educación especial relacionadas no anexo I e excluír as relacionadas no anexo II a esta orde.
Segundo. Para facer efectivo o pagamento das axudas, os beneficiarios presentarán na Dirección Xeral de Centros e Recursos Humanos, Subdirección Xeral de Centros, Servizo de Xestión de Programas Educativos, antes do día 31 de outubro de 2017 a seguinte documentación:
a) A xustificación dos gastos realizados, mediante orixinais ou copias compulsadas de facturas, nóminas e outros documentos e a acreditación do seu pagamento. Non se admiten recibos como xustificación dos gastos.
b) Unha declaración actualizada do anexo II publicado na Orde do 3 de abril de 2017 (DOG do 19 de abril), pola que se convocan as axudas para o ano 2017.
Terceiro. Contra esta orde, que pon fin á vía administrativa, os interesados poderán interpoñer o recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contado a partir do día seguinte ao da súa publicación no Diario Oficial de Galicia, de acordo co establecido no artigo 10.1.a) da Lei 29/1998, do 13 de xullo, reguladora da xurisdición contencioso-administrativa.
Así mesmo, contra esta orde poderase recorrer potestativamente en reposición no prazo dun mes ante o conselleiro de Cultura, Educación e Ordenación Universitaria, de acordo cos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 2 de agosto de 2017
EXTRACTO da Orde do 2 de agosto de 2017 pola que se aproban as bases reguladoras e se convocan subvencións para proxectos de saúde pública no campo do VIH/sida e outras infeccións de transmisión sexual realizados en Galicia por entidades privadas sen ánimo de lucro.
Consellería de Sanidade — III. Outras disposicións — 11/08/2017

BDNS (Identif.): 358806.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob. es/bdnstrans/index):
Primeiro. Entidades beneficiarias
Poderán solicitar e ser beneficiarias destas subvencións as entidades privadas sen ánimo de lucro que presenten un único proxecto e que cumpran co obxecto e normas desta orde, sempre e cando non estean incursas nalgunha das circunstancias establecidas no artigo 10.2 e 10.3 da Lei 9/2007, do 13 de xuño, que imposibilitan obter a condición de beneficiaria ou entidade colaboradora das subvencións.
Segundo. Obxecto
Esta orde ten por obxecto establecer as bases reguladoras e convocar, en réxime de concorrencia competitiva, subvencións a proxectos de saúde pública relacionados coa infección polo VIH, a sida e outras infeccións de transmisión sexual (ITS) que se realicen en Galicia por parte de entidades privadas sen ánimo de lucro ao longo do período comprendido entre o 1 de xuño de 2017 e o 31 de maio de 2019.
Terceiro. Bases reguladoras e convocatoria
Orde do 2 de agosto de 2017 pola que se aproban as bases reguladoras e se convocan subvencións para proxectos de saúde pública no campo do VIH/sida e outras infeccións de transmisión sexual realizados en Galicia por entidades privadas sen ánimo de lucro.
Cuarto. Contía
A contía total das subvencións que se pode conceder ao amparo da orde ascende a trescentos noventa mil euros (390.000,00 €) e financiarase con cargo á aplicación orzamentaria 1102.413A.481.1 dos orzamentos xerais da Comunidade Autónoma de Galicia. Porén, o devandito crédito poderá ser ampliado nos termos previstos no artigo 2.2 das bases reguladoras. Este orzamento distribuirase en tres anualidades da seguinte forma:
– Ano 2017: 99.717,00 €.
– Ano 2018: 195.000,00 €.
– Ano 2019: 95.283,00 €.
Quinto. Prazo de presentación de solicitudes
O prazo de presentación das solicitudes será dun mes contado a partir do día seguinte ao da publicación da orde no Diario Oficial de Galicia.
Sexto. Outros datos
Para poder ser beneficiaria das subvencións deberá presentarse unha solicitude axustada ao modelo normalizado que, a título exclusivamente informativo, figura como anexo da orde e que estará dispoñible tanto na guía de procedementos (https://sede.xunta.gal/guia-de-procedementos) como na sede electrónica da Xunta de Galicia (https://sede.xunta.gal) co código SA645A.
Santiago de Compostela, 2 de agosto de 2017
ORDE do 17 de xullo de 2017 pola que se autoriza o cambio de domicilio por traslado de instalacións e a ampliación dunha unidade de educación especial ao centro privado de educación especial Bata-Os Mecos, de Vilanova de Arousa.
Consellería de Cultura, Educación e Ordenación Universitaria — III. Outras disposicións — 11/08/2017

O representante da Asociación Bata solicita o cambio de domicilio por traslado de instalacións da Fontenla-Baión, de Vilanova de Arousa, á r/ Almirante Fontán, As Saíñas, Vilaxoán de Vilagarcía de Arousa. Tamén solicita a ampliación dunha unidade de educación especial no centro privado de educación especial Bata-Os Mecos, de Vilanova de Arousa (Pontevedra).
Mediante a Resolución do 23 de setembro de 1997 (DOG do 23 de outubro) autorízase o mencionado centro para impartir tres (3) unidades de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
DISPOÑO:
Primeiro. Autorizar o cambio de domicilio por traslado de instalacións e a ampliación dunha unidade de educación especial; o centro queda configurado como se sinala a seguir:
Denominación xenérica: centro privado de educación especial (CEEPR).
Denominación específica: Bata-Os Mecos.
Código do centro: 36019864.
Domicilio: r/ Almirante Fontán, As Saíñas, Vilaxoán.
Concello: Vilagarcía de Arousa.
Provincia: Pontevedra.
Titular: Asociación Bata.
Composición resultante:
Educación especial: catro (4) unidades.
Segundo. Para a posta en funcionamento da nova unidade que se autoriza, a Xefatura Territorial da Consellería de Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de xullo de 2017
EXTRACTO da Orde do 1 de agosto de 2017 pola que se establecen as bases reguladoras para a concesión, en réxime de concorrencia competitiva, de subvencións para proxectos de expansión comercial, e se procede á súa convocatoria para o ano 2017 (código de procedemento IN228A).
Consellería de Economía, Emprego e Industria — III. Outras disposicións — 11/08/2017

BDNS (Identif.): 358559.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.go.es/bdnstrans/index):
Primeiro. Persoas beneficiarias
Poderán ser beneficiarias das subvencións, sen prexuízo de reuniren os demais requisitos establecidos nestas bases, as persoas físicas ou xurídicas, comunidades de bens ou calquera outro tipo de unidade económica ou patrimonio separado sen personalidade xurídica, legalmente constituídas que, en todo caso, cumpran, ademais, os seguintes requisitos:
– Que desenvolvan a súa actividade comercial en Galicia e que cumpran os requisitos establecidos legalmente para exercer a actividade.
– Que, tendo a condición de peme conforme os requisitos establecidos pola Comisión Europea na súa Recomendación 2003/361/CE, do 6 de maio de 2003 (DOUE 124, do 20 de maio, p. 36), empreguen menos de cincuenta (50) traballadores e non teñan a consideración de grande establecemento comercial segundo a normativa aplicable.
– Que estean dadas de alta nalgunha das epígrafes do IAE que se relacionan no anexo II e que esta constitúa a actividade principal da solicitante, de forma ininterrompida, nos últimos dous anos.
– Que desenvolvan a actividade comercial nun establecemento comercial cunha superficie de exposición e venda igual ou inferior a 150 metros cadrados, agás que a actividade comercial se encadre na epígrafe 653.1 do IAE.
Segundo. Obxecto
As subvencións reguladas por estas bases teñen por obxecto a concesión de subvencións para proxectos de expansión do sector comercial retallista.
Terceiro. Bases reguladoras
Publícanse conxuntamente coa convocatoria.
Cuarto. Contía
Destínase un total de 2.000.000,00 euros da aplicación orzamentaria 09.30.751A.770.2.
Quinto. Prazo de presentación de solicitudes
O prazo para a presentación de solicitudes será dun mes contado a partir do día seguinte ao da publicación desta orde no Diario Oficial de Galicia.
Para estes efectos, entenderase como último día do prazo o correspondente ao mesmo ordinal do día da publicación. Se o último día de prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao inicial do cómputo, entenderase que o prazo finaliza o derradeiro do mes.
Santiago de Compostela, 1 de agosto de 2017
ORDE do 14 de xullo de 2017 pola que se autoriza a modificación da autorización do centro privado Belarmino Fernández Iglesias, de Sober.
Consellería de Cultura, Educación e Ordenación Universitaria — III. Outras disposicións — 11/08/2017

O representante da titularidade do centro privado Belarmino Fernández Iglesias, de Sober (Lugo), solicita a autorización para impartir o ciclo formativo de grao superior (CS) Vitivinicultura.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
DISPOÑO:
Primeiro. Autorizar o CS Vitivinicultura, no centro cuxos datos se sinalan a seguir:
Denominación xenérica: centro privado (CPR).
Denominación específica: Belarmino Fernández Iglesias.
Código do centro: 27011718.
Domicilio: Pazo de Ribas, 66.
Código postal: 27466.
Localidade: Rosende (San Miguel).
Concello: Sober.
Provincia: Lugo.
Titular: Fundación Belarmino Fernández Iglesias.
Composición resultante:
• 1 ciclo formativo de grao medio (CM) Cociña e Gastronomía (2 unidades, 30 alumnos/as cada unha).
• 1 CM Servizos en Restauración (2 unidades, 30 alumnos/as cada unha).
• 1 CS Vitivinicultura (2 unidades, 20 alumnos/as cada unha).
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Lugo, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de xullo de 2017
CORRECCIÓN DE ERROS. Orde do 17 de xullo de 2017 pola que se aproba o Plan de inspección en materia de seguridade industrial e metroloxía na Comunidade Autónoma de Galicia para o ano 2017.
Consellería de Economía, Emprego e Industria — III. Outras disposicións — 11/08/2017

Advertido erro na dita orde, publicada no Diario Oficial de Galicia núm. 145, do 1 de agosto de 2017, cómpre facer a seguinte corrección:
Na páxina 36357, no artigo 3.2, onde di: «Os programas 5 e 6 serán desenvolvidos directamente desde os servizos centrais», debe dicir: «Os programas 6 e 7 serán desenvolvidos directamente desde os servizos centrais».
DECRETO 78/2017, do 3 de agosto, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 11/08/2017

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG núm. 133, do 12 de xullo), e no artigo 9.e) do Regulamento de réxime interno deste (DOG núm. 114, do 11 de xuño de 1996), e de acordo coa proposta efectuada polo Sindicato Nacional de Comisións Obreiras de Galicia (CC.OO.) o 26 de xuño de 2017,
Artigo 1
Que cesen como membros titulares do Consello Económico e Social de Galicia, en representación do Sindicato Nacional de Comisións Obreiras de Galicia (CC.OO.), as seguintes persoas:
– Adela Poisa Barros.
– Demetrio Vázquez Martínez.
Artigo 2
Que cesen como membros suplentes do Consello Económico e Social de Galicia, en representación do Sindicato Nacional de Comisións Obreiras de Galicia (CC.OO.), as seguintes persoas:
– Xesús Castro Baamonde.
– Mª Jesús Fernández García.
Santiago de Compostela, tres de agosto de dous mil dezasete
DECRETO 79/2017, do 3 de agosto, polo que se nomean membros do Consello Económico e Social de Galicia.
Presidencia da Xunta de Galicia — II. Autoridades e persoal — 11/08/2017

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do Regulamento de réxime interno deste, e de acordo coa proposta efectuada polo Sindicato Nacional de Comisións Obreiras de Galicia (CC.OO.) o 26 de xuño de 2017,
Artigo 1
Nomear membros titulares do Consello Económico e Social de Galicia, en representación do Sindicato Nacional de Comisións Obreiras de Galicia (CC.OO.), as seguintes persoas:
– Roi Fernández Rodríguez.
– Xesús Castro Baamonde.
Artigo 2
Nomear membros suplentes do Consello Económico e Social de Galicia, en representación do Sindicato Nacional de Comisións Obreiras de Galicia (CC.OO.), as seguintes persoas:
– Omar Ceveira Vázquez.
– Demetrio Vázquez Martínez.
Santiago de Compostela, tres de agosto de dous mil dezasete
EXTRACTO da Orde do 20 de xullo de 2017 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2017.
Consellería de Economía, Emprego e Industria — III. Outras disposicións — 10/08/2017

BDNS (Idenf.): 358467.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
As empresas privadas, incluídas as persoas autónomas, con domicilio social, fiscal e centro de traballo na Comunidade Autónoma de Galicia, que se constitúan e inicien a súa actividade nun prazo non superior a un ano desde que o proxecto empresarial foi cualificado como IEBT, sempre que a maioría da titularidade da empresa corresponda ás persoas físicas promotoras do proxecto empresarial cualificado como IEBT e se cumpran os requisitos e condicións establecidos nesta orde para cada tipo de axuda.
Segundo.
Obxecto
Impulsar a creación de novas iniciativas empresariais de base tecnolóxica na Comunidade Autónoma de Galicia mediante a convocatoria do Programa de incentivos ás empresas previamente cualificadas e inscritas como iniciativas de emprego de base tecnolóxica:
a) Subvención á creación directa de emprego estable.
b) Subvención para a contratación de persoal técnico de alta cualificación.
c) Axuda para o inicio e a posta en marcha da actividade.
Terceiro.
Bases reguladoras
Orde do 20 de xullo de 2017 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2017.
Cuarto.
Importe
Para a concesión destas axudas destínanse setecentos vinte mil catrocentos cincuenta e seis euros (720.456 €) .
Quinta.
Prazo de presentación de solicitudes
O prazo de presentación de solicitudes de todos os tipos de axudas do programa regulado nesta orde finalizará o 30 de setembro de 2017.
Santiago de Compostela, 20 de xullo de 2017
RESOLUCIÓN do 20 de xullo de 2017 pola que se lle dá publicidade á encomenda de xestión á empresa pública de Servizos Agrarios Galegos, S.A. (Seaga) para a limpeza, corte e venda de madeira dunha parcela de titularidade da Comunidade Autónoma de Galicia no concello de Valdoviño.
Consellería de Facenda — III. Outras disposicións — 10/08/2017

De conformidade co artigo 9.3 da Lei 13/2010, do 17 de decembro, de organización e funcionamento da Administración xeral e do sector público autonómico, dáse publicidade á encomenda de xestión a Seaga, que ten as seguintes características:
– Obxecto: limpeza da parcela e corte de todas as árbores existentes no inmoble, traslado e venda da madeira.
– Natureza e alcance da xestión encomendada: esta encomenda ten natureza intersubxectiva ao ter a Seaga a consideración de medio propio instrumental da Administración, de conformidade co disposto nos artigos 45 e 47 da Lei 13/2010, do 17 de decembro.
– Orzamento: 5.788,02 €
– Anualidade: 2017.
Santiago de Compostela, 20 de xullo de 2017
RESOLUCIÓN do 20 de xullo de 2017 pola que se lle dá publicidade á encomenda de xestión á Fundación Semana Verde de Galicia para que poña á disposición os espazos precisos e os traballos de apoio necesarios á Dirección Xeral da Función Pública para a organización da proba correspondente ao primeiro exercicio do proceso selectivo para o ingreso no corpo de axudantes de carácter facultativo de administración especial da Administración xeral da Comunidade Autónoma de Galicia, subgrupo C1, escala do Servizo de Gardacostas de Galicia.
Consellería de Facenda — III. Outras disposicións — 10/08/2017

De conformidade co artigo 9.3 da Lei 13/2010, do 17 de decembro, de organización e funcionamento da Administración xeral e do sector público autonómico, dáse publicidade á encomenda de xestión da Consellería de Facenda á Fundación Semana Verde de Galicia, que ten as seguintes características:
– Obxecto: arrendamento temporal de pavillóns do recinto feiral da Fundación Semana Verde de Galicia, utilización de infraestruturas como o aparcadoiro e outras prestacións accesorias (vixilancia, limpeza, uso de megafonía, …).
– Natureza e alcance da xestión encomendada: esta encomenda ten natureza intersubxectiva ao ter a Fundación Semana Verde de Galicia a consideración de medio propio instrumental da Administración, de conformidade co disposto nos artigos 45 e 47 da Lei 13/2010, do 17 de decembro.
– Orzamento: 16.415,74 €.
– Prazo: 21 e 22 de xullo de 2017.
Santiago de Compostela, 20 de xullo de 2017
EXTRACTO da Orde do 8 de agosto de 2017 pola que se fai pública a ampliación da dotación orzamentaria para a concesión das axudas do Programa II establecidas na Orde do 7 de febreiro de 2017 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción de emprego autónomo, cofinanciado parcialmente con cargo ao programa operativo FSE Galicia 2014-2020, e o Programa II, de axudas a persoas traballadoras autónomas pola contratación indefinida de persoas asalariadas, e se convocan para o ano 2017.
Consellería de Economía, Emprego e Industria — III. Outras disposicións — 23/08/2017

BDNS (Identif.) 334526.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Ampliación do crédito orzamentario
Amplíase o importe total das axudas que se van conceder ao abeiro da Orde do 7 de febreiro de 2017 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción de emprego autónomo, cofinanciado parcialmente con cargo ao programa operativo FSE Galicia 2014-2020, e o Programa II, de axudas a persoas traballadoras autónomas pola contratación indefinida de persoas asalariadas, e se convocan para o ano 2017, concretamente para as axudas establecidas no Programa II, na seguinte contía: 1.000.000 euros.
Segundo.
Prazo de presentación de solicitudes
Estas modificacións non afectan o prazo establecido na referida orde para a presentación de solicitudes.
Santiago de Compostela, 8 de agosto de 2017
RESOLUCIÓN do 28 de agosto de 2017, da Secretaría Xeral de Política Lingüística, pola que se adxudican cinco bolsas de formación nos lectorados de lingua, literatura e cultura galegas, convocadas mediante a Orde do 2 de xuño de 2017 (ED110A).
Consellería de Cultura, Educación e Ordenación Universitaria — III. Outras disposicións — 01/09/2017

A Orde do 2 de xuño de 2017 (DOG núm. 106, do 6 de xuño) establece as bases e anuncia a convocatoria -en réxime de concorrencia competitiva e con sometemento aos principios de publicidade, obxectividade, transparencia, igualdade, mérito e capacidade- de cinco bolsas de formación nos lectorados de lingua, literatura e cultura galegas nos centros de estudos galegos localizados noutras tantas universidades de fóra de Galicia.
Logo de ver a proposta de resolución definitiva de adxudicación das ditas bolsas de formación e a certificación, remitidas ambas as dúas pola subdirectora xeral de Política Lingüística en cumprimento do establecido no artigo 16.2 da antedita orde, acompañadas da acta da comisión de valoración constituída ao abeiro do artigo 15.5 da referida orde e da resolución definitiva de admitidos e excluídos, este secretario xeral, en uso das facultades que lle son expresamente delegadas en virtude da disposición adicional única da Orde do 2 de xuño de 2017,
Artigo 1
Adxudicar as bolsas de formación nos lectorados de lingua, literatura e cultura galegas dos centros de estudos galegos localizados nas universidades que se especifican, coas condicións establecidas na orde da convocatoria e polo período que se indica, ás persoas relacionadas no anexo I.
Artigo 2
Aceptar, polo motivo especificado, a desistencia da súa solicitude das persoas que se relacionan no anexo II.
Artigo 3
Contra esta resolución, que pon fin á vía administrativa, os/as interesados/as poderán interpoñer recurso potestativo de reposición perante o/a titular da Secretaría Xeral de Política Lingüística, no prazo dun mes, que se contará a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, modificados pola Lei 4/1999, ou ben directamente recurso contencioso-administrativo ante o Tribunal Superior de Xustiza de Galicia, no prazo de dous (2) meses contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 28 de agosto de 2017
RESOLUCIÓN do 21 de agosto de 2017, da Dirección Xeral de Comercio e Consumo, pola que se dá publicidade ás axudas concedidas ao abeiro da Orde do 7 de febreiro de 2017 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen ánimo de lucro, para a dinamización dos centros comerciais abertos e prazas de abastos de Galicia, e se procede á súa convocatoria (IN219A).
Consellería de Economía, Emprego e Industria — III. Outras disposicións — 01/09/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da Orde do 7 de febreiro de 2017, procédese á publicación das subvencións concedidas por resolución do conselleiro de Economía, Emprego e Industria, relacionadas no anexo.
Norma reguladora: Orde do 7 de febreiro de 2017 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a dinamización dos centros comerciais abertos e prazas de abastos de Galicia, e se procede á súa convocatoria (IN219A).
Crédito orzamentario: 1.961.137,03 euros.
Aplicación orzamentaria: 09.30.751A.781.1.
Santiago de Compostela, 21 de agosto de 2017
RESOLUCIÓN do 21 de agosto de 2017, da Dirección Xeral de Comercio e Consumo, pola que se dá publicidade ás axudas concedidas ao abeiro da Orde do 7 de febreiro de 2017, pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións, para a revitalización do comercio de proximidade e a incentivación do consumo a través do tícket de dinamización comercial, e se procede á súa convocatoria (IN220A).
Consellería de Economía, Emprego e Industria — III. Outras disposicións — 01/09/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da Orde do 7 de febreiro de 2017, procédese á publicación das subvencións concedidas por resolución do conselleiro de Economía, Emprego e Industria, relacionadas no anexo.
Norma reguladora: Orde do 7 de febreiro de 2017 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións, para a revitalización do comercio de proximidade e a incentivación do consumo a través do tícket de dinamización comercial, e se procede á súa convocatoria (IN220A).
Crédito orzamentario: 485.387,39 euros.
Aplicación orzamentaria: 09.30.751A 781.1.
Santiago de Compostela, 21 de agosto de 2017
RESOLUCIÓN do 25 de agosto de 2017 sobre ampliación dos prazos establecidos no artigo 22 da Resolución do 14 de marzo de 2017 pola que se establecen as bases reguladoras e se anuncia a convocatoria de subvencións para proxectos de equipamentos térmicos de biomasa, para o ano 2017, cofinanciadas polos fondos comunitarios derivados do programa operativo Feder Galicia 2014-2020 (Diario Oficial de Galicia número 57, do 22 de marzo).
Instituto Enerxético de Galicia — III. Outras disposicións — 31/08/2017

O 1 de agosto de 2017 notificouse a Resolución do 31 de xullo de 2017, desta dirección, pola que se concederon subvencións, en réxime de concorrencia competitiva, para a realización de proxectos de equipamentos térmicos de biomasa, e publicouse a relación de beneficiarios na páxina web do Inega (www.inega.gal).
De acordo co disposto no artigo 22 das bases reguladoras das axudas, a data límite para executar o proxecto e presentar a documentación xustificativa dos investimentos será o 30 de setembro de 2017.
O artigo 45.3 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), establece a posibilidade de que o órgano concedente das subvencións outorgue, salvo precepto en contra contido nas bases reguladoras, unha ampliación do prazo establecido para presentar a xustificación, que non excederá a metade deste e sempre que con iso non se prexudiquen dereitos de terceiros.
Doutra banda, remítese ao disposto con carácter xeral no artigo 32 da Lei 39/2015, do 1 de outubro, do procedemento administrativo común das administracións públicas (LPACAP), no cal se indica que a ampliación se poderá acordar de oficio ou por instancia de parte, antes do vencemento do prazo de que se trate e se as circunstancias así o aconsellan.
No presente procedemento de concesión de axudas estanse a rexistrar numerosas solicitudes de prórroga por parte dos beneficiarios, motivadas nas dificultades existentes para executar e xustificar os investimentos subvencionados na referidas datas límite, por cuestións de procedemento de contratación das obras e a demora nas entregas de materiais polos provedores, e ademais, non existe a posibilidade de causar prexuízos a terceiros.
Por todo o anterior, sobre a base dos requisitos e condicións previstos na normativa anteriormente citada,
Primeiro. Modificar a data límite que figura no artigo 21.1 das bases reguladoras para executar o proxecto e presentar a documentación xustificativa, ampliando o período de execución das actuacións que se subvencionan e o período para presentar a documentación xustificativa dos investimentos ata o 7 de novembro de 2017.
Segundo. Publicar esta resolución no Diario Oficial de Galicia e na páxina web do Instituto Enerxético de Galicia (www.inega.gal), para os efectos previstos nos artigos 44 e 45.3 da LPACAP.
Terceiro. De acordo co disposto no artigo 32.3 da LPACAP, contra este acordo non cabe recurso de ningún tipo.
Santiago de Compostela, 25 de agosto de 2017
EXTRACTO da Orde do 22 de agosto de 2017 pola que se convocan subvencións para o financiamento de programas de formación dirixidos prioritariamente a persoas traballadoras ocupadas, en materia de formación de oferta, e se establecen as bases reguladoras para a súa concesión (código de procedemento TR302A).
Consellería de Economía, Emprego e Industria — III. Outras disposicións — 31/08/2017

BDNS (Identif.): 360215.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. Poderán ser beneficiarias das subvencións reguladas nesta orde os centros e as entidades de formación privadas, acreditadas e/ou inscritas pola administración pública competente, para impartir formación profesional para o emprego no ámbito laboral en Galicia nas especialidades formativas obxecto da formación.
2. Igualmente poderán ser beneficiarios os centros e entidades de formación, que presentaran a declaración responsable sobre o cumprimento dos requisitos exixidos para a súa inscrición no rexistro para impartir especialidades formativas non dirixidas á obtención de certificados de profesionalidade, consonte o disposto no artigo 15 da Lei 30/2015, do 9 de setembro, pola que se regula o sistema de formación profesional para o emprego no ámbito laboral.
Segundo. Obxecto e ámbito de aplicación
As subvencións teñen como finalidade financiar os programas de formación dirixidos prioritariamente a persoas traballadoras ocupadas, que ofrezan unha formación que atenda aos requirimentos de produtividade e competitividade das empresas, ás necesidades de adaptación aos cambios operados no posto de traballo e ás aspiracións de promoción profesional e desenvolvemento persoal das persoas traballadoras, de forma que as capacite para o desenvolvemento cualificado das distintas profesións e lles permita mellorar a súa empregabilidade.
A concesión das subvencións realizarase en réxime de concorrencia competitiva nos termos establecidos no artigo 19.1 da Lei 9/2007, do 13 de xuño, de subvencións de Galicia, respectando os principios de obxectividade, igualdade, transparencia e publicidade.
Terceiro. Bases reguladoras
As bases reguladoras establécense nesta orde.
Cuarto. Importe
Ás subvencións obxecto desta convocatoria destínase un crédito por importe total de 22.500.000 €, distribuído en dúas anualidades, que se imputarán ás aplicacións orzamentarias seguintes, co código de proxecto 201300493:
Quinto. Prazo de presentación de solicitudes
O prazo de presentación de solicitudes será de un mes, contado desde o día seguinte á publicación desta orde no Diario Oficial de Galicia.
Santiago de Compostela, 22 de agosto de 2017
ORDE do 21 de agosto de 2017 pola que se autorizan as ensinanzas profesionais de música moderna no centro Presto Vivace, do concello da Coruña.
Consellería de Cultura, Educación e Ordenación Universitaria — III. Outras disposicións — 31/08/2017

A titularidade do centro Presto Vivace, do concello da Coruña, solicita autorización para impartir as ensinanzas profesionais de música moderna, nas especialidades de guitarra eléctrica, baixo eléctrico, percusión, canto e piano, para 30 postos escolares.
O Real decreto 303/2010, do 15 de marzo, establece os requisitos mínimos dos centros que impartan ensinanzas artísticas.
Así mesmo, o Decreto 253/1995, do 29 de setembro, e a Orde do 5 de decembro de 1995 regulan o procedemento para a autorización de centros docentes privados para impartir ensinanzas artísticas, trámites preceptivos iniciados na Xefatura Territorial da Coruña que achega o expediente cos correspondentes informes para a autorización das devanditas ensinanzas.
Por isto, e por proposta da Dirección Xeral de Centros e Recursos Humanos,
Primeiro. Autorizar as ensinanzas artísticas profesionais de música moderna, no centro docente cuxos datos se sinalan a seguir:
Denominación xenérica: centro autorizado de ensinanzas artísticas profesionais de música.
Denominación específica: CEMU Profesional Presto Vivace.
Código do centro: 15033125.
Enderezo: rúa Posse, 37 bis.
Código postal: 15009.
Localidade: A Coruña.
Concello: A Coruña.
Provincia: A Coruña.
Titular: Cristina Goás Casal.
Ensinanzas que se autorizan:
Ensinanzas artísticas profesionais de música moderna para 30 postos escolares, nas especialidades de:
– Guitarra eléctrica.
– Baixo eléctrico.
– Percusión.
– Canto.
– Piano.
Segundo. Antes da posta en funcionamento das ensinanzas que se autorizan, a Xefatura Territorial da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá a docencia, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de agosto de 2017
CORRECCIÓN DE ERROS. Resolución do 1 de xuño de 2017 pola que se dá publicidade á aceptación de renuncia ás axudas de agroambiente e clima e agricultura ecolóxica ao abeiro da Orde do 10 de marzo de 2015 e da Orde do 29 de xaneiro de 2016.
Fondo Galego de Garantía Agraria — III. Outras disposicións — 30/08/2017

Advertidos erros na dita resolución, publicada no
Diario Oficial de Galicia
núm. 110, do 12
de xuño de 2017, cómpre facer as seguintes correccións:
No título da resolución, onde di: «...ao abeiro da Orde do 16 de xaneiro de 2016.», debe dicir: «...ao abeiro da Orde do 10 de marzo de 2015 e da Orde do 29 de xaneiro de 2016.»
No parágrafo primeiro, onde di: «Mediante a Orde do 16 de xaneiro de 2016 (DOG núm. 20, do 1 de febreiro)...», debe dicir: «Mediante a Orde do 10 de marzo de 2015 (DOG núm. 48, do 11 de marzo) e a Orde do 29 de xaneiro de 2016 (DOG núm. 20, do 1 de febreiro)...».
No parágrafo segundo, onde di: «O artigo 27 da citada orde dispón...», debe dicir: «O artigo 28 da Orde do 10 de marzo de 2015 e o artigo 27 da Orde do 29 de xaneiro de 2016 dispoñen...».
RESOLUCIÓN do 18 de agosto de 2017, da Dirección Xeral de Ordenación Forestal, pola que se dá publicidade ás axudas concedidas e non concedidas no ano 2017 ao abeiro da Orde do 27 de decembro de 2016 pola que se establecen as bases reguladoras e se convocan para o ano 2017 as axudas aos investimentos en tecnoloxías forestais, procesamento, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
Consellería do Medio Rural — III. Outras disposicións — 30/08/2017

De conformidade co disposto no artigo 15 da Lei 9/2007, do 13 de xullo, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, a Dirección Xeral de Ordenación Forestal
Dar publicidade ás axudas concedidas e as desestimadas ou non admitidas a trámite, ao abeiro da Orde do 27 de decembro de 2016 pola que se establecen as bases reguladoras e se convocan para o ano 2017 as axudas aos investimentos en tecnoloxías forestais, procesamento, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, que figuran nos anexos.
A súa aprobación realizouse no exercicio 2017 con cargo á aplicación orzamentaria 13.02.713B.770.0, código de proxecto 2016 00211, dotada con tres millóns douscentos mil euros para o ano 2017 e seis millóns catrocentos mil euros para o ano 2018.
Santiago de Compostela, 18 de agosto de 2017
ORDE do 11 de agosto de 2017 pola que se resolve a convocatoria de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Consellería de Cultura, Educación e Ordenación Universitaria — III. Outras disposicións — 29/08/2017

A Consellería de Cultura, Educación e Ordenación Universitaria, mediante a Orde do 16 de decembro de 2016, DOG do 4 de xaneiro de 2017, estableceu as bases reguladoras e convocou axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras, cun período de inicio e finalización do contrato comprendido entre o 1 de setembro de 2016 e o 30 de xuño de 2017.
Unha vez rematado o procedemento previo á concesión das axudas establecido na convocatoria, cómpre facer publica a relación definitiva de centros beneficiarios destas axudas e dos non beneficiarios, de acordo co establecido no artigo 11 da devandita orde,
Primeiro. Publicar a listaxe dos centros beneficiarios das axudas coa cantidade asignada a cada centro e os centros que non obteñen a axuda, así como o centro excluído. Figuran todos eles no anexo.
Segundo. Contra esta orde, os interesados poderán interpoñer recurso potestativo de reposición ante esta consellería, no prazo dun mes contado a partir do día seguinte ao da publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou, directamente, recurso contencioso-administrativo no prazo de dous meses, ante o Tribunal Superior de Xustiza de Galicia conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 11 de agosto de 2017
ORDE do 21 de agosto de 2017 pola que se modifica a autorización do centro privado Santo Cristo, de Ourense.
Consellería de Cultura, Educación e Ordenación Universitaria — III. Outras disposicións — 30/08/2017

O representante da titularidade do centro privado (CPR) Santo Cristo, de Ourense, solicita a supresión de forma progresiva do ciclo formativo de grao medio (CM) Actividades Comerciais e a autorización do ciclo formativo de grao superior (CS) Administración e Finanzas.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Suprimir de forma progresiva o CM Actividades Comerciais, que quedará suprimido o 31 de agosto de 2018, e autorizar o CS Administración e Finanzas. O centro quedará configurado como se detalla a seguir:
Denominación xenérica: centro privado (CPR).
Denominación específica: Santo Cristo.
Código: 32008914.
Domicilio: San Pedro, nº 2.
Localidade: Ourense.
Concello: Ourense.
Provincia: Ourense.
Titular: Escola Profesional Santo Cristo, Sociedade Cooperativa Galega.
Composición resultante:
– 1 ciclo formativo de formación profesional básica de Peiteado e Estética (2 unidades, 30 alumnos/as cada unha).
– 1 CM Coidados Auxiliares de Enfermaría (1 unidade para 30 alumnos/as).
– 1 CM Farmacia e Parafarmacia (2 unidades, 30 alumnos/as cada unha).
– 1 CM Xestión Administrativa (2 unidades, 30 alumnos/as cada unha).
– 1 CS Administración e Finanzas (2 unidades para 30 alumnos/as cada unha).
Segundo. Para a posta en funcionamento das novas ensinanzas que se autorizan, a Xefatura Territorial da Consellería de Educación e Ordenación Universitaria de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que sinala a presente orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous (2) meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de agosto de 2017